**VIEŠOSIOS ĮSTAIGOS**

**LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRAS**

**2019 METŲ VEIKLOS ATASKAITA**

**ĮSTAIGOS VEIKLOS TIKSLAI IR UŽDAVINIAI**

Viešoji įstaiga Lazdijų savivaldybės pirminės sveikatos priežiūros centras (toliau – Įstaiga) yra Lietuvos nacionalinės sveikatos sistemos iš valstybės ir Lazdijų rajono savivaldybės turto bei lėšų įsteigta viešoji sveikatos priežiūros ne pelno Įstaiga, teikianti asmens sveikatos priežiūros paslaugas pagal sutartis su užsakovais.

Įstaiga savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos sveikatos priežiūros įstaigų įstatymu, Lietuvos Respublikos sveikatos sistemos įstatymu, Lietuvos Respublikos viešųjų įstaigų įstatymu, Lietuvos Respublikos sveikatos draudimo įstatymu, Lietuvos Respublikos Vyriausybės nutarimais, Lietuvos medicinos ir higienos normomis, Sveikatos priežiūros metodika, kitais teisės aktais bei Įstaigos įstatais.

Įstaiga yra ribotos civilinės atsakomybės viešasis juridinis asmuo, turintis ūkinį, finansinį, organizacinį ir teisinį savarankiškumą, savo antspaudą, sąskaitas banke. Kontroliuojamų ar asocijuotų subjektų Įstaiga neturi.

**Įstaigos savininkė** (dalininkė) yra Lazdijų rajono savivaldybė, kodas 111106842. Įstaigos **dalininko įnašo vertė** finansinių metų pabaigoje, kaip ir praėjusių finansinių metų pabaigoje, 35830,70 Eur. 2019 m. dalininkų kapitalo vertė nesikeitė. Lazdijų rajono savivaldybės, kaip Įstaigos savininkės, teises ir pareigas Įstaigoje įgyvendina Lazdijų rajono savivaldybės taryba.

Įstaigos finansiniai metai sutampa su kalendoriniais metais.

Įstaigos veiklos laikotarpis neribotas.

Pagrindinis Įstaigos**veiklos tikslas** - gerinti Lietuvos gyventojų sveikatą, sumažinti gyventojų sergamumą ir mirtingumą, kokybiškai teikti sveikatos priežiūros paslaugas.

Pagrindiniai Įstaigos**veiklos uždaviniai**- organizuoti ir teikti nespecializuotas, specializuotas kvalifikuotas pirminės asmens sveikatos priežiūros paslaugas visos Lietuvos ir Lazdijų rajono savivaldybės gyventojams. Šios paslaugos teikiamos Įstaigai priklausančiose gydymo įstaigose ir pacientų namuose.

**INFORMACIJA APIE TIKSLŲ ĮGYVENDINIMĄ**

Pagrindinis Įstaigos veiklos tikslas įgyvendinamas, organizuojant ir teikiant kvalifikuotas pirminės asmens sveikatos priežiūros paslaugas visos Lietuvos ir Lazdijų rajono savivaldybės gyventojams. Šios paslaugos teikiamos Įstaigai priklausančiose gydymo įstaigose ir pacientų namuose.

2019 m. Įstaiga vykdė asmens sveikatos priežiūros veiklas:

1. Pagal sutartis su Vilniaus teritorine ligonių kasa teikė Lietuvos gyventojams kvalifikuotas asmens sveikatos priežiūros paslaugas, už kurias apmokama bazinėmis kainomis pagal Sveikatos apsaugos ministerijos patvirtintą tvarką;

2. Teikė mokamas asmens sveikatos priežiūros paslaugas, už kurias gavėjai (fiziniai ir juridiniai asmenys) privalo susimokėti. Šių paslaugų sąrašą, kainas, kainų indeksavimo ir paslaugų teikimo tvarką tvirtina Lietuvos Respublikos Sveikatos apsaugos ministerija bei Lazdijų rajono savivaldybės taryba.

Pagrindinės Įstaigos veiklos sritys: bendrosios praktikos gydytojų veikla, gydytojų specialistų veikla, odontologinės praktikos veikla, viduriniojo medicinos personalo paslaugų teikimas ligoniams ne ligoninėse.

Prie Įstaigos 2019 m. pradžioje buvo prisirašę 2769 asmenys, drausti privalomuoju sveikatos draudimu, iš jų 2494 suaugusieji ir 275 vaikai. 2019 m. pabaigoje prie Įstaigos buvo prisirašę 2690 pacientų, draustų privalomuoju sveikatos draudimu, iš jų 2431 suaugusieji ir 259 vaikai.

Prisirašiusių gyventojų skaičius

|  |  |  |  |
| --- | --- | --- | --- |
|  | Gyventojų skaičius iš viso | Draustų privalomuoju sveikatos draudimu gyventojų skaičius | Nedraustų privalomuoju sveikatos draudimu gyventojų skaičius |
| Gyventojų skaičius 2017-12-31 | 3153 | 2912 | 241 |
| Gyventojų skaičius 2018-12-31 | 2994 | 2769 | 225 |
| Gyventojų skaičius 2019-12-31 | 2919 | 2690 | 229 |

Draustų privalomuoju sveikatos draudimu gyventojų skaičius pagal amžiaus grupes

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | <1 m. | 1-7 m. | 8-17 m. | | 18-34 m. | | 35-49 m. | | 50-65 m. | | >65 m. | | Iš viso | | Iš jų kaimo gyvenamųjų vietovių gyventojų skaičius | |
| 2018-12-31 | 6 | 82 | | 187 | | 396 | | 505 | | 812 | | 781 | | 2769 | | 2256 | |
| 2019-12-31 | 8 | 71 | | 180 | | 363 | | 472 | | 809 | | 787 | | 2690 | | 2173 | |
| Pokytis | +2 | -11 | | -7 | | -33 | | -33 | | -3 | | +6 | | -79 | | -83 | |

Prisirašiusiųjų prie Įstaigos gyventojų skaičius yra mažėjantis. Per 2019 metus draustų privalomuoju sveikatos draudimu pacientų skaičius sumažėjo 2,85 %. Mažėjantis pacientų skaičius neigiamai atsiliepia įstaigos finansavimui. 59,3 % prisirašiusių asmenų yra pacientai virš 50 metų, tai taip pat didina Įstaigos išlaidas.

Prie Įstaigos prisirašę 39 pacientai, kuriems nustatytas specialusis nuolatinės slaugos poreikis.

**Gydytojų darbo intensyvumo analizė 2019 m.**

2019 m. buvo užregistruoti 22729 apsilankymai pas gydytojus. Vienam pacientui per metus tenka vidutiniškai 10,07 apsilankymų pas gydytojus.

Apsilankymų pas gydytojus analizė 2019 m.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Specialistas | Apsilankymai | | | | |
| Iš viso | Apsilankymai poliklinikoje, iš jų | | | Apsilankymai namuose |
| Dėl ligos | Profilaktiniai | |
|  |  |
| 1. | Bendrosios praktikos gydytojas | 11299 | 7416 | 2164 | | 1574 |
| 2. | Apylinkės terapeutas | 7452 | 5121 | 796 | | 1461 |
| 3. | Gydytojas akušeris ginekologas | 628 | 180 | 448 | |  |
| 4. | Gydytojas chirurgas | 2139 | 2047 | 47 | | 45 |
| 5. | Bendrosios praktikos gydytojas odontologas | 1211 | 798 | 413 | |  |
| Iš viso: | | 22729 | 15562 | 3868 | | 3080 |

Apsilankymai pas gydytojus 2017 - 2019 m.

|  |  |  |  |  |
| --- | --- | --- | --- | --- |
| Eil. Nr. | Specialistai | Apsilankymai | | |
| 2017 m. | 2018 m. | 2019 m. |
| 1. | Bendrosios praktikos gydytojai | 11822 | 11142 | 11299 |
| 2. | Vidaus ligų gydytoja | 7411 | 7691 | 7452 |
| 3. | Gydytojas apylinkės pediatras | 197 |  |  |
| 4. | Gydytojas akušeris ginekologas | 629 | 448 | 628 |
| 5. | Gydytojai chirurgai | 2203 | 2212 | 2139 |
| 6. | Bendrosios praktikos gydytojai odontologai | 1518 | 1355 | 1211 |
|  | Bendras apsilankymų skaičius: | 23780 | 22848 | 22729 |

**Skatinamosios ir prevencinės paslaugos**

Pirminėms ambulatorinėms asmens sveikatos priežiūros skatinamosioms paslaugoms priskiriama: krūminių dantų dengimas silantinėmis medžiagomis, fiziologinio nėštumo priežiūra, vaikų iki 1 metų sveikatos priežiūra, neįgaliųjų sveikatos priežiūra, imunoprofilaktika vaikams, vaiko paruošimas ikimokyklinio ugdymo įstaigai, priešmokyklinio ugdymo įstaigai arba moksleivio paruošimas mokyklai, krešumo sistemos būklės įvertinimas, glikolizuoto hemoglobino nustatymo paslauga, būtinosios medicinos pagalbos suteikimas gyventojams, neįrašytiems į įstaigos aptarnaujamų gyventojų sąrašą, asmenų, priskiriamų rizikos grupei, skiepijimas gripo vakcina, slaugytojo procedūros namuose (lašelinės infuzijos), gydytojų ir slaugytojų vizitai pas neįgalius asmenis.

Iš viso 2019 m. atlikta 4777 vnt. pirminės ambulatorinės asmens sveikatos priežiūros skatinamųjų paslaugų už 33141 Eur. 2018 metais atlikta 4988 vnt. pirminės ambulatorinės asmens sveikatos priežiūros skatinamųjų paslaugų už 30766 Eur.

Įstaigoje vykdomos šios Vilniaus teritorinės ligonių kasos finansuojamos **prevencinių priemonių sveikatos programos:**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Programos pavadinimas | Prevencinėse programose dalyvaujančių tos programos tikslinei populiacijai priklausančių asmenų dalies rodiklis (proc.) | | | | | |
| 2018 m. | | 2019 m. | | Palyginimas | |
| 1. | Atrankinė mamografinės patikros dėl krūties vėžio programa | 24,63 | 29,70 | | +20,6 | |
| 2. | Gimdos kaklelio piktybinių navikų prevencinių  priemonių programa |  |  | |  | |
| 2.1. | Moterys, informuotos apie galimybę dalyvauti  programoje | 38,91 | 58,57 | | +50,5 | |
| 2.2. | Suteikta citologinio tepinėlio paėmimo paslauga | 90,70 | 68,29 | | -24,7 | |
| 3. | Priešinės liaukos vėžio ankstyvosios diagnostikos  programa | 57,02 | 52,21 | | -8,4 | |
| 4. | Asmenų, priskirtinų širdies ir kraujagyslių ligų  didelės rizikos grupei, atrankos ir prevencijos  priemonių programa | 40,56 | 46,88 | | +15,6 | |
| 5. | Storosios žarnos vėžio ankstyvosios diagnostikos  programa |  |  | |  | |
| 5.1. | Asmenys, informuoti apie galimybę dalyvauti programoje | 40,18 | 45,20 | | +12,5 | |
| 5.2. | Paciento siuntimas pas gydytoją specialistą atlikti kolonoskopiją | 0,53 | 0,00 | | 0,00 | |

2019 m. už prevencinių priemonių programų vykdymą Įstaiga uždirbo 12403 Eur pajamų, 2018 m. – 10719 Eur pajamų.

**ĮSTAIGOS PAJAMOS**

Pagrindinės veiklos pajamos gaunamos už teikiamas medicinines paslaugas pagal pasirašytas sutartis su Vilniaus teritorine ligonių kasa. Dalis pajamų gaunama už medicinines paslaugas, apmokamas atskirų fizinių bei juridinių asmenų. Finansavimo pajamos – tai panaudota dalis iš Valstybės biudžeto, iš savivaldybės biudžeto, iš Europos Sąjungos biudžeto ir kitų šaltinių gautų lėšų, skirtų nepiniginiam turtui įsigyti bei kitoms išlaidoms kompensuoti.

Pajamų struktūra ir palyginimas su praėjusiais metais

|  |  |  |  |  |  |
| --- | --- | --- | --- | --- | --- |
| Eil. Nr. | Pajamos | 2018 m. | 2019 m. | Pokytis | 2019 m. pajamų struktūra procentais nuo visų pajamų |
| 1. | **Už suteiktas paslaugas iš privalomojo sveikatos draudimo fondo** | 248350 | 275021 | +26671 | 83,24% |
| 1.1. | Už pirminės ambulatorinės asmens sveikatos priežiūros paslaugas | 185925 | 207318 | +21393 |  |
| 1.2. | Už skatinamąsias medicinines paslaugas | 30765 | 33141 | +2376 |  |
| 1.3. | Už slaugos paslaugas namuose | 9368 | 12224 | +2856 |  |
| 1.4. | Už gerus pirminės ambulatorinės asmens sveikatos priežiūros gerus darbo rezultatus | 11474 | 9901 | -1573 |  |
| 1.5. | Už prevencinių programų vykdymą | 10719 | 12403 | +1684 |  |
| 1.6. | Už kompensuojamųjų vaistų pasų išdavimą | 99 | 34 | -65 |  |
| **2.** | **Už suteiktas mokamas asmens sveikatos priežiūros paslaugas iš kitų juridinių ir fizinių asmenų** | 18752 | 23310 | +4558 | 7,06% |
| 2.1. | fiziniams asmenims, už kuriuos sumoka patys fiziniai asmenys | 17460 | 22369 | +4909 |  |
| 2.2. | fiziniams asmenims, už kuriuos sumoka juridiniai asmenys | 1292 | 941 | -351 |  |
| **3.** | **Finansavimo pajamos** | 14753 | 31656 | +16903 | 9,58% |
| 3.1 | Iš valstybės biudžeto | 856 | 1509 | +653 |  |
| 3.2. | Iš savivaldybės biudžeto | 8191 | 15052 | +6861 |  |
| 3.3. | Iš Europos Sąjungos biudžeto | 1701 | 10814 | +9113 |  |
| 3.4. | Iš kitų finansavimo šaltinių | 4005 | 4281 | +276 |  |
| **4.** | **Kitos veiklos pajamos** | 5402 | 408 | -4994 | 0,12% |
|  |  | 287257 | 330396 | +43139 | 100% |

2019 metais pajamos iš privalomojo sveikatos draudimo fondo padidėjo 10,7%, mokamų paslaugų pajamos padidėjo 24,3%. Finansavimo pajamas išaugo daugiau negu du kartus.

**ĮSTAIGOS SĄNAUDOS**

Įstaigos **sąnaudos** per ataskaitinį laikotarpį 305711 Eur.

|  |  |  |  |  |  |
| --- | --- | --- | --- | --- | --- |
| Eil. Nr. | Sąnaudų straipsniai | 2018 m. | 2019 m. | Pokytis | 2019 m. sąnaudų struktūra procentais nuo visų sąnaudų |
| 1. | Darbo užmokesčio ir socialinio draudimo | 233511 | 258619 | +25108 | 77,37 |
| 2. | Nusidėvėjimo ir amortizacijos | 6949 | 4361 | -2588 | 1,30 |
| 3. | Komunalinių paslaugų ir ryšių, iš jų: | 12168 | 11464 | -704 | 3,43 |
| 3.1. | Šildymo sąnaudos | 4131 | 3411 | -720 |  |
| 3.2. | Elektros energijos sąnaudos | 4647 | 5271 | +624 |  |
| 3.3. | Vandentiekio ir kanalizacijos sąnaudos | 401 | 785 | +384 |  |
| 3.4. | Už ryšių paslaugas | 2605 | 1626 | -979 |  |
| 3.5. | Kitų komunalinių paslaugų sąnaudos | 384 | 371 | -13 |  |
| 4. | Komandiruočių | 21 |  | -21 |  |
| 5. | Transporto | 3307 | 3108 | -199 | 0,93 |
| 6. | Kvalifikacijos kėlimo | 523 | 170 | -353 | 0,05 |
| 7. | Paprastojo remonto ir eksploatacijos | 5882 | 12392 | +6510 | 3,71 |
| 8. | Nuvertėjimo ir nurašytų sumų | 4 | 1 | -3 | 0,00 |
| 9. | Sunaudotų ir parduotų atsargų savikaina | 18391 | 19770 | +1379 | 5,92 |
| 10. | Nuomos | 42 | 42 | 0 | 0,01 |
| 11. | Kitų paslaugų | 24763 | 24318 | -445 | 7,28 |
| 12. | Kitos | 150 | 2 | -148 | 0,00 |
|  | Iš viso: | 305711 | 334247 | +28536 | 100 |

Pagrindines sąnaudas Įstaigoje sudaro darbo užmokestis ir su juo susiję mokesčiai. Darbo užmokesčio ir socialinio draudimo sąnaudos sudaro 77,37 procentus visų veiklos sąnaudų. Paprastojo remonto sąnaudos, sunaudotų atsargų savikainos sąnaudos išaugo dėl vykdomo projekto sąnaudų. Kitų paslaugų sąnaudos padidėjo dėl padidėjusių laboratorinių tyrimų ir kitų medicinos paslaugų sąnaudų, dėl Įstaigos dalyvavimo elektroninėje sveikatos sistemoje masto plėtimo.

2019 metų Įstaigos **finansinis rezultatas** neigiamas , nuostolis 3851 Eur. Lyginant su 2018 m., nuostolį pavyko sumažinti 14603 Eur. Iš pateiktų pajamų ir sąnaudų struktūros pokyčių analizių matome, kad pajamos išaugo 43139 Eur, arba 15,02%, o sąnaudos padidėjo 28536 Eur, arba 9,3%.

Piniginių lėšų likutis ataskaitinio laikotarpio pabaigoje Įstaigos bankų sąskaitose ir kasoje 88046 Eur.

Finansinį įstaigos stabilumą užtikrintų padidintas finansavimas iš Privalomojo sveikatos draudimo fondo biudžeto, papildomų finansavimo šaltinių pritraukimas.

Įstaiga neturi pradelstų ar laiku nesumokėtų mokesčių, nes sumoka juos mokesčių administravimo įstatymo nustatytais terminais. Skolos tiekėjams sudaro 2429 Eur už gruodžio mėn. suteiktas paslaugas ir įsigytas prekes.

Per vienerius metus gautinos sumos 26235 Eur. Iš jų - 26221 Vilniaus teritorinės ligonių kasos skola už gruodžio mėn. suteiktas paslaugas.

**FINANSAVIMO SUMOS**

2018 m. vasario 22 d. pasirašyta Jungtinės veiklos (partnerystės) sutartis įgyvendinant projektą „Pirminės asmens sveikatos priežiūros veiklos efektyvumo didinimas Lazdijų rajono savivaldybėje“. Viešoji įstaiga „Lazdijų savivaldybės pirminės sveikatos priežiūros centras“, kaip vienas iš projekto partnerių, dalyvauja projekto įgyvendinime. Įgyvendinant šį projektą, 2019 m. Įstaiga gavo 19545,30 Eur finansavimo sumų: 16613,50 Eur iš Europos Sąjungos biudžeto, 1465,90 Eur iš valstybės biudžeto ir 1465,90 Eur iš Lazdijų rajono savivaldybės biudžeto. Gautos lėšos panaudotos pagal paskirtį: atnaujinta 44 kv. m. Įstaigos patalpų, esančių adresu Kauno g. 8, Lazdijai, įsigyti baldai ir baktericidinė lempa DOTS kabinetui, įsigyta medicininė įranga (autoklavas, kraujo analizatorius).

2018 m. liepos 16 d. pasirašyta Jungtinės veiklos (partnerystės) sutartis Nr. 2018-07-16/15-415 įgyvendinant projektą „Paslaugų tuberkulioze sergantiems asmenims gerinimas Lazdijų rajono savivaldybėje“. Įstaiga, kaip Partneris, tiesiogiai dalyvauja įgyvendinant projekto veiklas. 2019 m. gauta 774,95 Eur finansavimo lėšų: 712,13 Eur iš Europos Sąjungos biudžeto ir 62,82 Eur iš valstybės biudžeto. Gautos lėšos įsisavintos ir panaudotos pagal paskirtį.

Vadovaujantis 2019 m. kovo 15 d. VšĮ „Lazdijų savivaldybės pirminės sveikatos priežiūros centras“ finansavimo iš Lazdijų rajono savivaldybės biudžeto sutartimi Nr. 2019-05-15/15-118 bei 2019 m. gruodžio 9 d. Papildomu susitarimu prie 2019 m. kovo 15 d. sutarties Nr. 2019-03-15/118, savivaldybė skyrė iš visuomenės ir asmens sveikatos priežiūros lėšų 14500 Eur: 2500 Eur laboratorinių diagnostinių priemonių įsigijimo išlaidoms, 4500 Eur medicininės technikos priežiūros išlaidoms, 3411 Eur DOTS kabineto laiptų statybos darbų išlaidoms, 2400 Eur Veisiejų ambulatorijos registratūros pertvaros darbų, 600 Eur registratūros lentynų įsigijimo išlaidoms ir 1089 Eur aspiracinės sistemos (vakuuminio odontologinio siurblio) įsigijimo išlaidoms padengti. Visos lėšos įsisavintos ir panaudotos pagal paskirtį.

Vadovaujantis 2019 gruodžio 9 d. finansavimo iš Lazdijų rajono savivaldybės biudžeto asmens ir visuomenės sveikatos priežiūros programos sutartimi Nr. 2019-12-16/15-667, savivaldybė skyrė 749 Eur medicinos punktų slaugos paslaugų kokybės gerinimui (transporto išlaidoms) kompensuoti. Gautos lėšos įsisavintos ir panaudotos pagal paskirtį.

2019 m. nemokamai gauta atsargų (vakcinų) už 4141 Eur.

Pagal Lietuvos Respublikos labdaros ir paramos įstatymą gauta 284,48 Eur (2% gyventojų pajamų mokesčio).

**ILGALAIKIS TURTAS**

Per ataskaitinį laikotarpį Įstaiga nurašė keturis ilgalaikio materialiojo turto vienetus, kurių bendra įsigijimo vertė 3496 Eur, nusidėvėjimas 3495 Eur. Nusidėvėjęs ilgalaikis materialusis turtas (kompiuteriai ir kita biuro įranga) buvo pripažintas netinkamu Įstaigos funkcijoms įgyvendinti.

Per ataskaitinį laikotarpį Įstaiga įsigijo tris ilgalaikio materialiojo turto vienetus už 8821 Eur. Įsigyta medicininė įranga iš finansavimo lėšų.

Ataskaitinio laikotarpio pabaigoje ilgalaikio turto balansinė vertė 27403 Eur.

Įstaigoje taikoma minimali ilgalaikio materialiojo turto vertė 500 Eur, likvidacinė vertė 1 Eur.

Turtas, gautas pagal panaudos sutartis, apskaitomas nebalansinėje sąskaitoje, jo vertė 399783 Eur.

**DARBUOTOJAI**

Ataskaitinio laikotarpio pradžioje Įstaigoje dirbo 28 darbuotojai, per metus priimti 3 žmonės, atleisti 7 žmonės.

Darbuotojų kaitos rodiklis 2019 m.

|  |  |
| --- | --- |
| Rodiklis | Darbuotojų skaičius |
| Atleistų darbuotojų skaičius (A) | 3 |
| Priimtų darbuotojų skaičius (P) | 7 |
| Darbuotojų skaičius paskutinę darbo dieną (S) | 24 |
| Darbuotojų kaitos rodiklis (A+P)/2/S\*100% | 20,8% |

Paskutinę ataskaitinių metų dieną Įstaigoje dirbo 24 darbuotojai.

Darbuotojų skaičius ir užimtų etatų skaičius 2019 m. gruodžio 31 d.

|  |  |  |
| --- | --- | --- |
|  | Fizinių asmenų skaičius | Etatų skaičius |
| Gydytojai | 7 | 4,125 |
| Slaugytojai | 8 | 5,55 |
| Kitas personalas | 9 | 6,25 |
| Iš viso: | 24 | 15,925 |

2019 m. vidutinis metinis darbuotojų skaičius 26 žmonės, 2018m. – 28 žmonės.

2019 m. keitėsi Įstaigos **vadovai**. Vadovaujantis 2019 m. gegužės 23 d. Lazdijų rajono savivaldybės mero potvarkiu Nr. 8P-54 „Dėl Lazdijų rajono savivaldybės mero 2019 m. gegužės 20 d. potvarkio Nr. 8P-51 „Dėl Virginijaus Goliko atleidimo“, 2019 m. gegužės 28 d. Virginijus Golikas atleistas iš viešosios įstaigos Lazdijų savivaldybės pirminės sveikatos priežiūros centras“ direktoriaus pareigų. 2019 m. gegužės 29 d. Lazdijų rajono savivaldybės mero potvarkiu Nr. 8P-55 pavesta Vitalija Gradeckienei, viešosios įstaigos „Lazdijų savivaldybės pirminės sveikatos priežiūros centras“ vidaus ligų gydytojai, laikinai eiti viešosios įstaigos „Lazdijų savivaldybės pirminės sveikatos priežiūros centras“ direktoriaus pareigas iki kol teisės aktų nustatyta tvarka bus paskirtas įstaigos direktorius.

Įstaigos vadovo pareiginę algą nustato steigėjas.

Išlaidos Įstaigos vadovų darbo užmokesčiui ir socialiniam draudimui 2019 m.:

Virginijui Golikui - 6066,18 Eur,

Vitalijai Gradeckienei – 4578,18 Eur.

Kitų išmokų vadovams nebuvo.

2019 m. patvirtintas naujas Įstaigos darbuotojų darbo užmokesčio tvarkos nustatymo tvarkos aprašas. Nuo 2019 m. darbo užmokesčio apskaičiavimui naudojamas bazinis dydis prilyginamas kiekvienų praėjusių metų Lietuvos Respublikos Vyriausybės nustatytai minimaliai mėnesinei algai. 2019 m. medicinos darbuotojų darbo užmokestis padidėjo 17 %.

Įstaigos administraciją sudaro vadovas, vyr. buhalteris ir vyr. slaugytojas.

Įstaigos sąnaudos valdymo išlaidoms sudaro 31650 Eur. Jos apima administracijos darbuotojų darbo užmokesčio, socialinio draudimo įmokų, komunalinių paslaugų, ryšių paslaugų, spaudinių, kitų prekių ir kitų paslaugų sąnaudas.

Jokių išlaidų išmokoms su Įstaigos dalininku susijusiems asmenims nebuvo.

**KITA INFORMACIJA**

Įstaigoje nebuvo gauta pacientų skundų dėl suteiktų asmens sveikatos priežiūros paslaugų.

Įstaigoje vykdoma **korupcijos prevencijos programa**, yra įgyvendinti šie korupcijos prevencijos programos uždaviniai:

1. Patvirtinta viešosios įstaigos „Lazdijų savivaldybės pirminės sveikatos priežiūros centras“ korupcijos prevencijos programa, kuri nuolat peržiūrima ir esant poreikiui tikslinama;

1. Paskelbta informacija apie Įstaigos Korupcijos prevencijos programą ir jos įgyvendinimo priemonių planą Įstaigos informacinėse skelbimų lentose ir interneto svetainėje;
2. Įstaigos padalinių informacinėse skelbimų lentose ir interneto svetainėje skelbiama: 1) informacija apie atsakomybę už korupcinio pobūdžio teisės pažeidimus; 2) informacija, į ką Įstaigos pacientas gali kreiptis, susidūręs su korupcinio pobūdžio veika, (vadovas ar asmuo, atsakingas už korupcijos prevenciją, telefonas, kabinetas); 3) institucijų, atsakingų už korupcijos prevenciją kontaktai; 4) Įstaigos vadovo kreipimasis raštu į pacientus, kad Įstaigoje netoleruojami neoficialūs mokėjimai;
3. Įstaigos informacinėse skelbimų lentose ir interneto svetainėje pateikiamos mokamų sveikatos priežiūros paslaugų kainos, taip pat informacija apie nemokamas, iš PSDF finansuojamas sveikatos priežiūros paslaugas;
4. Pacientų draustumas privalomuoju sveikatos draudimu nuolat tikrinamas Įstaigos registratūroje; vadovo įsakymu paskirti atsakingi darbuotojai;
5. Darbuotojai supažindinti su Asmens sveikatos priežiūros įstaigos darbuotojų, susidūrusių su galima korupcinio pobūdžio nusikalstama veikla, elgesio taisyklėmis, patvirtintomis Lietuvos Respublikos sveikatos apsaugos ministro 2014 m. liepos 7 d. įsakymu Nr. V-3 ir su VšĮ „Lazdijų savivaldybės pirminės sveikatos priežiūros centras“ elgesio kodeksu, patvirtintu Įstaigos vyriausiojo gydytojo 2014 m. sausio 28 d. įsakymu Nr. ĮV-4;
6. Lipdukų, plakatų, sulaikančių pacientus nuo neoficialių mokėjimų medicinos personalui įrengimo Įstaigos darbuotojų darbo vietose ir kitose patalpose, ant gydytojų kabinetų durų kilijavimas;
7. PSPC medicinos personalo mokymų dėl darbuotojų elgesio kodekso vykdymo organizavimas bei naujai įsidarbinusių Įstaigos darbuotojų supažindinimas su darbuotojų elgesio kodeksu;
8. Lietuvos medicinos normos MN 14:2005 „Šeimos gydytojas. Teisės, pareigos, kompetencija ir atsakomybė“, patvirtintos Lietuvos Respublikos sveikatos apsaugos ministro 2005-12-22 įsakymu Nr. V-1013 „Dėl Lietuvos medicinos normos MN 14:2005 "Šeimos gydytojas. Teisės, pareigos, kompetencija ir atsakomybė" patvirtinimo“, skelbimas Įstaigos interneto svetainėje, didinant ASPĮ veiklos procedūrų aiškumą ir skaidrumą;
9. Įstaiga vadovaujasi naujaisiais viešųjų pirkimų teisės aktais, atsižvelgiant į Lietuvos Respublikos viešųjų pirkimų įstatymo pakeitimus ir kitus viešuosius pirkimus reglamentuojančius teisės aktus.

Įstaigoje įdiegta **kokybės vadybos sistema**. Ji nuolat atnaujinama, papildoma. Patvirtintos procedūros, tvarkos, taisyklės: „Antibiotikų skiedimas“, „Defibriliacija“, „EKG užrašymas“, „Kateterizavimas šlapimo pūslės zondu (kateteriu)“, „Komplikacijos po injekcijų“, „Kraujo paėmimas iš venos vakuminiu mėgintuvėliu“, „Poodinė injekcija“, „Intraveninės injekcijos naujagimiais ir kūdikiams“, „Injekcija į veną“, „Injekcijos į raumenis“, „Kraujotakos atstatymas“, „Kraujo spaudimo matavimas“, „Slaugos paslaugų namuose teikimas“, Hospitalinių infekcijų epidemiologinės priežiūros tvarka, Skalbinių surinkimo, perdavimo skalbti, priėmimo iš skalbyklos ir laikymo iki panaudojimo tvarka, Darbuotojų profilaktinių sveikatos tikrinimų tvarka, Darbo taisyklės dirbant su krauju ir/ar kitais biologiniais skysčiais, Darbo taisyklės dirbant su aštriais daiktais, Įstaigoje sterilizuotų medicinos prietaisų panaudojimo tvarka, Sterilizuojamų medicinos prietaisų paketų žymėjimo tvarka, Įstaigoje sterilizuojamų, medicinos prietaisų paketų formavimo tvarka, Įstaigos personalo skiepijimo tvarka, Medicininių atliekų tvarkymo ir šalinimo tvarka deginant ir kt.

Įstaigoje toliau diegiamos ir vystomos **informacinės technologijos**.

Įdiegta bendra su Teritorine ligonių kasa privalomojo sveikatos draudimo kompiuterizuota informacinė sistema „Sveidra“. Įstaiga įsisavinusi atnaujintos informacinės sistemos „Sveidra“ posistemes: PRAP – prisirašymų posistemę, PSAP – reabilitacijos posistemę, APAP – ambulatorinių paslaugų apskaitos posistemę, KVP – kompensuojamųjų vaistų pasų posistemę, Metas - darbuotojų, įstaigos duomenų tvarkymo posistemę. Šių „Sveidros“ posistemių dėka vykdoma pacientų prisirašymo prie įstaigos registracija, pildomi prašymai reabilitacijai, apskaitomas visų atliktų paslaugų kiekis pagal visą nomenklatūrą, išduodami kompensuojamųjų vaistų pasai, vykdoma jų apskaita, rašomi elektroniniai receptai.

2011 m. Įstaiga tapo projekto „Elektroninių sveikatos paslaugų plėtra Alytaus regiono asmens sveikatos priežiūros įstaigose“, patvirtinto Lietuvos Respublikos sveikatos apsaugos ministro 2010 m. birželio 18 d. įsakymu Nr. V-570 „Dėl e. sveikatos sistemos 2009-2015 metų plėtros programos įgyvendinimo priemonių plano patvirtinimo“, partnere. Diegiama regioninė informacinė sistema bus skirta pagrindiniams sveikatos priežiūros paslaugų teikimo veiklos procesams, kurių metu bus sukuriama elektroninė medicininė paciento istorija, o perduodant nustatytus duomenis e. sveikatos paslaugų ir bendradarbiavimo infrastruktūros informacinei sistemai, bus prisidedama prie paciento viso gyvenimo elektroninio sveikatos įrašo formavimo. Projektas pradėtas vykdyti 2012 m., 2015 m. jo finansavimas baigtas, tačiau kai kurie funkcionalumai vis dar yra kuriami.

Įstaiga, pasirašiusi duomenų mainų sutartį su pagrindiniu e. sveikatos informacinės sistemos tvarkytoju VĮ Registrų centru, 2017 m. pradėjo naudotis VĮ Registrų centro E. sveikatos portalo funkcionalumais: receptai, pažymos.

Įstaigoje įsisavinta kartu su Lazdijų rajono savivaldybės administracija naudojama moderni dokumentų valdymo sistema, leidžiančia keistis elektroniniais dokumentais, atitinkančiais elektroniniu parašu pasirašyto elektroninio dokumento specifikaciją.

Įstaigos interneto svetainė http://[www.lazdijupspc.lt](http://www.lazdijupspc.lt)/ nuolatos tobulinama ir papildoma naujais duomenimis. Svetainėje patalpinta informacija apie įstaigos veiklą, teikiamas paslaugas, o taip pat finansinių ataskaitų rinkinių informacija pagal VSAFAS reikalavimus.

Įstaigoje naudojama buhalterinės apskaitos programa „Asistentė“ ir programa „KontoAlga“ – darbo užmokesčiui skaičiuoti.

**ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, VEIKLOS REZULTATŲ VERTINIMO RODIKLIŲ 2019 METŲ SIEKTINŲ REIKŠMIŲ ĮVYKDYMAS**

Vadovaudamasis Lietuvos sveikatos priežiūros įstaigų įstatymo 152 straipsnio 3 dalimi, Lietuvos Respublikos sveikatos apsaugos ministras 2019 m. birželio 20 d. įsakymu Nr. V-731 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 m. siektinų reikšmių patvirtino“, patvirtino Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinas reikšmes.

|  |  |  |  |  |
| --- | --- | --- | --- | --- |
| **Eil. Nr.** | **Veiklos rezultatų vertinimo rodikliai (toliau – rodiklis)** | | **Pirminio lygio asmens sveikatos priežiūros paslaugas teikiančios**  **teikiančios LNSS viešosios įstaigos** | **Viešoji įstaiga „Lazdijų savivaldybės pirminės sveikatos priežiūros centras“** |
| **Siektina reikšmė** | **Pasiekta reikšmė** |
| *1* | *2* | | *3* | *4* |
| **I** | **Veiklos finansinių rezultatų vertinimo rodikliai:** | | | |
| 1. | **Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas)** | | Būti nenuostolingai | Finansinis rezultatas neigiamas -3851 Eur |
|  |  | | | |
| **Rodiklio reikšmė apskaičiuojama pagal formulę:** | | | |
|  | | | |
| Pajamos – sąnaudos (330396 Eur – 334247 Eur) = - 3851 Eur. | | | |
|  | |  |  |
| **Duomenų teikėjas:** Valstybinė ligonių kasa prie Sveikatos apsaugos ministerijos (toliau – VLK). | | | |
|  | | | |
| 2. | **Įstaigos sąnaudų darbo užmokesčiui dalis** | | Valstybės institucijoms skyrus papildomų PSDF biudžeto lėšų asmens sveikatos priežiūros paslaugoms apmokėti ir rekomendavus jas nukreipti sveikatos priežiūros specialistų darbo užmokesčiui didinti, ne mažiau kaip 80 proc. nurodytų lėšų panaudojamos darbo užmokesčiui didinti | Daugiau kaip 80 proc. |
|  |  | |  |  |
| **Rodiklio reikšmė apskaičiuojama:** | | | |
|  | |  |  |  | |
| Rodiklis parodo, kokią procentinę dalį vidutinio vieno mėnesio darbo užmokesčio fondo augimas (palyginus du laikotarpius: iki darbo užmokesčio didinimo ir po jo) sudarė nuo papildomai skirtų PSDF biudžeto lėšų, kurias rekomenduota nukreipti sveikatos priežiūros specialistų darbo užmokesčiui didinti.  Rodiklis apskaičiuojamas imant dviejų laikotarpių vieno mėnesio vidutinio darbo užmokesčio fondo duomenis (iki darbo užmokesčio didinimo ir po jo), išskaičiuojamas jo augimas ir lyginama su vienam mėnesiui skirtomis papildomomis PSDF biudžeto lėšomis, kurias rekomenduota nukreipti sveikatos priežiūros specialistų darbo užmokesčiui didinti.  **Duomenų teikėjas:** VLK. | | | |
|  | |  |  |
| 3. | **Įstaigos sąnaudų valdymo išlaidoms dalis** | | Įstaigos sąnaudų valdymo išlaidoms dalis ne daugiau kaip 7,2 proc. | 9,5 proc. |
| **Rodiklio reikšmė apskaičiuojama pagal formulę:** | | | |
| Valdymo darbuotojų1 per metus patirtų išlaidų suma2 | | | x 100% |  | |
| Pagrindinės įstaigos veiklos sąnaudos per metus + kitos įstaigos veiklos sąnaudos per metus | | |
|  |  | | |  | |
| 1 Prie valdymo darbuotojų priskiriami: įstaigos vadovas ir jo pavaduotojai, patarėjai, vyriausieji finansininkai (buhalteriai).  2 Prie valdymo darbuotojų išlaidų priskiriama: darbo užmokestis, prekių ir paslaugų naudojimo išlaidos, darbo vietų įkūrimo, administracinių patalpų išlaikymo (įskaitant ir remontą) sąnaudos, darbdavių socialinės pašalpos, materialiojo ir nematerialiojo turto įsigijimo išlaidos.  **Duomenų teikėjai:** asmens sveikatos priežiūros įstaigos (toliau – ASPĮ) ir VLK. | | | |
| 4. | **Įstaigos finansinių įsipareigojimų dalis nuo metinio įstaigos biudžeto** | | Įsipareigojimų koeficientas ne didesnis kaip 0,10 | 0.07 |
|  |  | | |  |
| **Rodiklio reikšmė apskaičiuojama pagal formulę:** | | |  |  | |
| Įsipareigojimai (23025 Eur)  Sąnaudos (334247 Eur) | | = 0.07 |  |  | |
|  | | |
| **Duomenų teikėjas:** ASPĮ irVLK. | | |  |  | |
|  | |  |  |  | |
| 5. | **Papildomų finansavimo šaltinių pritraukimas** | | Nenustatoma | Nenustatoma |
| **II** | **Veiklos rezultatų vertinimo rodikliai:** | | |  |
| 1. | **Pacientų pasitenkinimo įstaigos teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes** | | Nenustatoma | Nenustatoma |
| 2. | **Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis** | | Nenustatoma | Nenustatoma |
| 3. | **Įstaigoje gautų pagrįstų skundų dalis nuo visų įstaigoje suteiktų asmens sveikatos priežiūros paslaugų skaičiaus per metus pagal sveikatos apsaugos ministro nustatytas paslaugų grupes** | | Nenustatoma | Nenustatoma |
| 4. | **Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje** | | Suteiktas skaidrios asmens sveikatos priežiūros įstaigos vardas | Nesuteiktas |
|  |  | |  |  |  | |
| ASPĮ, kurių dalininko (savininko) teises ir pareigas įgyvendina Lietuvos Respublikos sveikatos apsaugos ministerija, (toliau – SAM) skaidrios asmens sveikatos priežiūros įstaigos vardas suteikiamas vadovaujantis Skaidrios asmens sveikatos priežiūros įstaigos vardo suteikimo tvarko aprašu, patvirtintu Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“, o ASPĮ, kurių savininkė (dalininkė) yra savivaldybė, – ASPĮ dalininko (savininko) nustatyta tvarka. | | | |
| **Duomenų teikėjai:** savivaldybių administracijos, ASPĮ ir SAM. | | | |
| 5. | **Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas)** | | * 1. ASPĮ informacinėje sistemoje (toliau – ASPĮ IS) įdiegtas vaistų suderinamumo tikrinimo funkcionalumas. | Neįdiegtas |
| 6. | **Įstaigoje suteiktų asmens sveikatos priežiūros paslaugų skaičius per ketvirtį ir per metus pagal sveikatos apsaugos ministro nustatytas paslaugų grupes** | | Nenustatoma | Nenustatoma |
| 7. | **Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal sveikatos apsaugos ministro nustatytas paslaugų grupes** | | Nenustatoma | Nenustatoma |
| 8. | **Įstaigoje dirbančių darbuotojų ir etatų skaičius ir įstaigoje suteiktų asmens sveikatos priežiūros paslaugų skaičius per metus** | | Nenustatoma | Nenustatoma |
| **III** | **Papildomi veiklos rezultatų vertinimo rodikliai:** | | | |
| 1. | **Absoliutaus likvidumo rodiklis** | | Nuo 0,5 iki 1 | 3.82 |
|  |  | |  |  |
| **Rodiklio reikšmė apskaičiuojama pagal formulę:** | | |  |
|  | |  |  |
| Įstaigos trumpalaikių investicijų vertė (eurais) + įstaigos pinigų ir pinigų ekvivalentų vertė (eurais) (88046) = 3.82  Įstaigos trumpalaikių įsipareigojimų vertė (eurais) (23025) | | | |  |
| **Duomenų teikėjas:** VLK. | |  |  |
| 2. | **Konsoliduotų viešųjų pirkimų skaičius** | | Ne mažiau kaip 1 | 0 |
|  | **Konsoliduotas viešasis pirkimas**  – jungtinis dviejų ar daugiau perkančiųjų organizacijų atliekamas prekių, paslaugų ar darbų įsigijimas su pasirinktu (pasirinktais) tiekėju (tiekėjais) sudarant viešojo pirkimo–pardavimo sutartį (sutartis), neatsižvelgiant į tai, ar prekės, paslaugos ar darbai yra skirti viešajam tikslui. | | | |  |
|  | |  |  |
|  | **Duomenų teikėjas:** ASPĮ. | |  |  |  |
| 3. | **Vaistų, kurie įsigyti per VšĮ Centrinės perkančiosios organizacijos (toliau – VšĮ CPO LT) elektroninį katalogą, vertės dalis nuo bendros vaistų, kuriuos galima įsigyti per VšĮ CPO LT elektroninį katalogą, vertės** | | Ne mažiau kaip 80 proc. | 0 |
| **Rodiklio reikšmė apskaičiuojama pagal formulę**  Vaistų, kurie įsigyti per VšĮ CPO LT elektroninį katalogą, vertė ataskaitiniais metais x100%  Bendra vaistų, kuriuos galima įsigyti per VšĮ CPO LT elektroninį katalogą, vertė  ataskaitiniais metais  **Duomenų teikėjai:** ASPĮ ir VšĮ CPO LT. | | | | |  |
|  |  | |  |  |  |

**ATEINANČIŲ FINANSINIŲ METŲ VEIKLOS TIKSLAI, UŽDAVINIAI IR PLANUOJAMI ATLIKTI DARBAI**

Pagrindinis dėmesys skiriamas klinikiniams kokybės rodikliams: užtikrinti būtinąją medicinos pagalbą, teikti asmens sveikatos priežiūros paslaugas, kurios nurodytos Įstaigai išduotoje licencijoje, naudoti naujausias sveikatos priežiūros technologijas, kurios yra nustatyta tvarka aprobuotos ir leistos naudoti Lietuvos Respublikoje, užtikrinti lygias pacientų teises į teikiamas sveikatos priežiūros paslaugas. Numatoma gerinti prevencinių programų, ankstyvosios piktybinių navikų diagnostikos, skatinamųjų paslaugų, slaugos paslaugų namuose vykdymą.

Pagrindinė Įstaigos problema – prisirašiusių draustų pacientų skaičiaus mažėjimas. Įstaigai reikalingas šeimos gydytojas. Gydytojų trūkumas apsunkina natūralią šios srities specialistų kaitą.

Įstaigos struktūroje numatoma panaikinti mobilius Viktarinos, Dainavos, Varviškės ir Gudelių mobilius medicinos punktus. Jų aptarnaujamose teritorijose gyventojų skaičius yra nedidelis, pacientų priežiūrą perimtų Veisiejų ambulatorija ir Lazdijų bendrosios praktikos gydytojo kabinetas.

Siekiama atnaujinti informacinių technologijų sistemą, kad būtų išnaudojamos galimybės sveikatos priežiūros efektyvumui didinti, panaudojant informacinius sprendimus bendradarbiavimui tarp sveikatos priežiūros įstaigų, pradėti naudoti elektroninius siuntimus specialistų konsultacijoms. Norint pagerinti komunikavimą su pacientais virtualioje erdvėje, padaryti Įstaigos tinklalapį informatyvesnį ir funkcionalesnį, įgyvendinti pacientų elektroninę registravimo sistemą.

Siekiant pagerinti sveikatos priežiūros teikiamų paslaugų prieinamumą socialinės rizikos žmonėms, 2020 metais numatyta įrengti nuovažą neįgaliesiems prie įėjimo į Lazdijų bendrosios praktikos gydytojo kabineto patalpas.

Vidaus ligų gydytoja, laikinai einanti direktoriaus pareigas Vitalija Gradeckienė